# Den Europæiske Unions C 175A/17.

| | ISSN 1977-0871 |
| --- | --- |
| Den Europæiske Unions
  Tidende | C 175A |
| | |
| Dansk udgave | Meddelelser og oplysninger | 66. årgang17. maj 2023 |

ISSN 1977-0871

Den Europæiske Unions

Tidende

C 175A

Dansk udgave

Meddelelser og oplysninger

66. årgang17. maj 2023

---

| Indhold | Side |
| --- | --- |
| | V   Øvrige meddelelser |
| | ADMINISTRATIVE PROCEDURER |
| | Den Europæiske Centralbank |
| 2023/C 175 A/01 | Stillingsopslag — Formand for Tilsynsrådet | 1 |

Indhold

Side

V   Øvrige meddelelser

ADMINISTRATIVE PROCEDURER

Den Europæiske Centralbank

2023/C 175 A/01

Stillingsopslag — Formand for Tilsynsrådet

1

---

| DA | |
| --- | --- |

DA

---

V Øvrige meddelelser

ADMINISTRATIVE PROCEDURER

Den Europæiske Centralbank

| 17.5.2023 | DA | Den Europæiske Unions Tidende | CA 175/1 |
| --- | --- | --- | --- |

17.5.2023

DA

Den Europæiske Unions Tidende

CA 175/1

---

Stillingsopslag — Formand for Tilsynsrådet

(2023/C 175 A/01)

1.   Indledning

Den Europæiske Centralbank (ECB) søger en egnet kandidat til stillingen som formand for Tilsynsrådet, som er værdig i almindeligt omdømme, og som har erfaring inden for bankvæsen og finansielle anliggender, fra den 1. januar 2024.

Med Rådets forordning (EU) nr. 1024/2013 af 15. oktober 2013 (1) (»SSM-forordningen«) overdrages en række specifikke opgaver til ECB i forbindelse med politikker vedrørende tilsyn med kreditinstitutter, og Den Fælles Tilsynsmekanisme oprettes. SSM omfatter ECB og de kompetente nationale myndigheder i de medlemsstater, der har euroen som valuta, med mulighed for at etablere et tæt samarbejde med de kompetente myndigheder i medlemsstater, der ikke har euroen som valuta. ECB er ansvarlig for SSM's overordnede funktion.

Tilsynsrådet, som er et internt organ i ECB, står for al planlægning og udførelse af de tilsynsopgaver, som er overdraget til ECB. Tilsynsrådet består af en formand og en næstformand, fire repræsentanter for ECB og en repræsentant for den kompetente nationale myndighed i hver medlemsstat, der deltager i den fælles tilsynsmekanisme (»deltagende medlemsstat«). Hvis den kompetente myndighed ikke er en centralbank, kan medlemmet af Tilsynsrådet beslutte at lade sig ledsage af en repræsentant for medlemsstatens centralbank. Tilsynsrådet nedsætter et styringsudvalg blandt sine medlemmer med en mere begrænset sammensætning, som støtter det i sine aktiviteter, herunder forberedelsen af Tilsynsrådets møder. Styringsudvalget består af otte medlemmer inklusive formanden, næstformanden og en af repræsentanterne fra ECB. Alle medlemmer af Tilsynsrådet handler i hele Unionens interesse.

Udvælgelses- og udnævnelsesproceduren skal leve op til principperne om kønsmæssig balance, erfaring og kvalifikationer.

ECB holder Europa-Parlamentet og Rådet behørigt orienteret under procedureforløbet i overensstemmelse med den interinstitutionelle aftale med Europa-Parlamentet af 6. november 2013 og aftalememorandummet med EU-Rådet af 11. december 2013.

2.   Opgaver

I overensstemmelse med SSM-forordningen og uden at berøre eventuelle andre opgaver, som ECB's Styrelsesråd måtte beslutte at overdrage til Tilsynsrådets formand og næstformand, har formanden ansvaret for følgende opgaver:

| — | at varetage formandskabet for Tilsynsrådet |
| --- | --- |

—

at varetage formandskabet for Tilsynsrådet

| — | at varetage formandskabet for Tilsynsrådets styringsudvalg |
| --- | --- |

—

at varetage formandskabet for Tilsynsrådets styringsudvalg

| — | offentligt at forelægge ECB's årsberetning om Tilsynsrådets udførelse af tilsynsopgaverne for Europa-Parlamentet og for Eurogruppen i tilstedeværelse af repræsentanter fra de deltagende medlemsstater, der ikke har euroen som valuta |
| --- | --- |

—

offentligt at forelægge ECB's årsberetning om Tilsynsrådets udførelse af tilsynsopgaverne for Europa-Parlamentet og for Eurogruppen i tilstedeværelse af repræsentanter fra de deltagende medlemsstater, der ikke har euroen som valuta

| — | på anmodning af Eurogruppen at deltage i Eurogruppens høringer om udførelsen af ECB's tilsynsopgaver i tilstedeværelse af repræsentanter fra de deltagende medlemsstater, der ikke har euroen som valuta |
| --- | --- |

—

på anmodning af Eurogruppen at deltage i Eurogruppens høringer om udførelsen af ECB's tilsynsopgaver i tilstedeværelse af repræsentanter fra de deltagende medlemsstater, der ikke har euroen som valuta

| — | på anmodning af Europa-Parlamentet at deltage i høringer om udførelsen af ECB's tilsynsopgaver i Europa-Parlamentets kompetente udvalg, og, efter anmodning, at deltage i fortrolige mundtlige drøftelser om ECB's tilsynsopgaver bag lukkede døre med formanden og næstformændene for Europa-Parlamentets kompetente udvalg, hvis sådanne drøftelser er nødvendige for udøvelsen af Europa-Parlamentets beføjelser i henhold til traktat om Den Europæiske Unions funktionsmåde |
| --- | --- |

—

på anmodning af Europa-Parlamentet at deltage i høringer om udførelsen af ECB's tilsynsopgaver i Europa-Parlamentets kompetente udvalg, og, efter anmodning, at deltage i fortrolige mundtlige drøftelser om ECB's tilsynsopgaver bag lukkede døre med formanden og næstformændene for Europa-Parlamentets kompetente udvalg, hvis sådanne drøftelser er nødvendige for udøvelsen af Europa-Parlamentets beføjelser i henhold til traktat om Den Europæiske Unions funktionsmåde

| — | på opfordring af en deltagende medlemsstats nationale parlament at deltage i en udveksling af synspunkter vedrørende tilsynet med kreditinstitutter i den pågældende medlemsstat sammen med en repræsentant for den kompetente nationale myndighed. |
| --- | --- |

—

på opfordring af en deltagende medlemsstats nationale parlament at deltage i en udveksling af synspunkter vedrørende tilsynet med kreditinstitutter i den pågældende medlemsstat sammen med en repræsentant for den kompetente nationale myndighed.

Derudover aflægger ansatte, som er involveret i udførelsen af de opgaver, som overdrages til ECB i henhold til SSM-forordningen, rapport til formanden for Tilsynsrådet i overensstemmelse med de betingelser, som er defineret af ECB's Styrelsesråd og direktion.

Formanden for Tilsynsrådet udfører sine opgaver i tæt samarbejde med næstformanden.

3.   Kvalifikationer, erfaring og kompetencer

Det er afgørende, at ansøgerne opfylder alle følgende kriterier (ved ansøgningsfristens udløb):

| — | være statsborgere i en af Den Europæiske Unions medlemsstater og være i besiddelse af deres fulde borgerlige rettigheder |
| --- | --- |

—

være statsborgere i en af Den Europæiske Unions medlemsstater og være i besiddelse af deres fulde borgerlige rettigheder

| — | være værdige i almindeligt omdømme og have erfaring inden for bankvæsen og finansielle anliggender, herunder betydelig erhvervserfaring inden for finansielt tilsyn eller makroprudentiel overvågning eller begge |
| --- | --- |

—

være værdige i almindeligt omdømme og have erfaring inden for bankvæsen og finansielle anliggender, herunder betydelig erhvervserfaring inden for finansielt tilsyn eller makroprudentiel overvågning eller begge

| — | besidde omfattende erfaring inden for ledelse og udvikling af et ledelsesteam, kombineret med klare opnåede resultater både inden for strategi og drift |
| --- | --- |

—

besidde omfattende erfaring inden for ledelse og udvikling af et ledelsesteam, kombineret med klare opnåede resultater både inden for strategi og drift

| — | besidde betydelig erfaring fra en ledende stilling, gode resultater med ledelse og styring af grupper af højtkvalificerede, flersprogede og multikulturelle medarbejdere |
| --- | --- |

—

besidde betydelig erfaring fra en ledende stilling, gode resultater med ledelse og styring af grupper af højtkvalificerede, flersprogede og multikulturelle medarbejdere

| — | have et særdeles godt kendskab til engelsk |
| --- | --- |

—

have et særdeles godt kendskab til engelsk

| — | må ikke være medlem af ECB's Styrelsesråd. |
| --- | --- |

—

må ikke være medlem af ECB's Styrelsesråd.

Derudover er det ønskeligt at ansøgerne besidder følgende:

| — | indgående kendskab til EU-institutionerne og beslutningsprocesserne i EU samt andre europæiske og internationale processer af relevans for ECB's aktiviteter |
| --- | --- |

—

indgående kendskab til EU-institutionerne og beslutningsprocesserne i EU samt andre europæiske og internationale processer af relevans for ECB's aktiviteter

| — | indgående kendskab til ECB's opgaver og virkemåde |
| --- | --- |

—

indgående kendskab til ECB's opgaver og virkemåde

| — | erfaring med at lede komitéer/grupper på højt niveau, helst i et internationalt miljø |
| --- | --- |

—

erfaring med at lede komitéer/grupper på højt niveau, helst i et internationalt miljø

| — | fremragende kommunikationsfærdigheder, sociale kompetencer, indflydelses- og forhandlingsevner og i stand til at opbygge tillidsfulde arbejdsforhold med relevante interessenter indenfor og udenfor EU |
| --- | --- |

—

fremragende kommunikationsfærdigheder, sociale kompetencer, indflydelses- og forhandlingsevner og i stand til at opbygge tillidsfulde arbejdsforhold med relevante interessenter indenfor og udenfor EU

| — | godt kendskab til mindst ét andet officielt EU-sprog. |
| --- | --- |

—

godt kendskab til mindst ét andet officielt EU-sprog.

4.   Ansættelsesvilkår

De nærmere arbejds- og ansættelsesvilkår for formanden for Tilsynsrådet, navnlig løn, pension og andre sociale ydelser, fastsættes af ECB's Styrelsesråd.

Embedsperioden er på fem år og kan ikke fornyes.

Tjenestestedet er Frankfurt am Main (Tyskland), hvor ECB har sit sæde.

5.   Uafhængighed og etiske standarder

Formanden handler uafhængigt, objektivt og udelukkende i hele Unionens interesse og må ikke søge eller modtage instrukser fra EU-institutioner eller -organer, medlemsstaternes regeringer eller noget andet offentligt eller privat organ.

Den udnævnte formand ansættes på fuld tid og må ikke varetage et hverv ved en kompetent national myndighed.

Formanden forventes at opfylde de højeste etiske standarder som afspejler formandens ansvar for sikring af ECB's og den fælles tilsynsmekanismes integritet og omdømme. Navnlig vil vedkommende være underlagt fortrolighedskrav og begrænsninger efter fratrædelse (»afkølingsperioder«) for på forhånd at vurdere og undgå mulige interessekonflikter og »svingdørsproblematikker« hidrørende fra anden efterfølgende ansættelse i to år efter embedsperiodens udløb i overensstemmelse med adfærdskodeksen for højtstående embedsmænd i ECB.

6.   Udvælgelse og udnævnelse

Proceduren, der følges i forbindelse med formandens udvælgelse og udnævnelse, er i overensstemmelse med kravene i SSM-forordningen og de ansvarlighedsordninger, som er indgået med Europa-Parlamentet og EU-Rådet. Proceduren omfatter følgende trin:

1)   Foreløbig udvælgelse

ECB's Styrelsesråd opretter et udvælgelsespanel, der skal vurdere ansøgningerne i forhold til kriterierne i dette stillingsopslag. På baggrund af sin vurdering af ansøgningerne afholder udvælgelsespanelet ansættelsessamtaler med de mest egnede kandidater og disse vil undergå en ledelsesvurdering foretaget af en ekstern udbyder. Vurderingerne og samtalerne forventes gennemført i de uger, der begynder mandag den 26. juni og mandag den 3. juli 2023.

Udvælgelsespanelet forelægger ECB's Styrelsesråd en liste over egnede kandidater samt en vurderingsrapport til dennes vurdering.

2)   Orientering af Europa-Parlamentet og EU-Rådet

ECB orienterer Europa-Parlamentets og EU-Rådets kompetente udvalg om sammensætningen af puljen af kandidater til formandsstillingen (antal ansøgninger, professionelle egenskaber, kønsmæssig og national balance osv.) og forelægger udvalget en liste over indstillede kandidater, som ECB's Styrelsesråd har godkendt. Tilsynsrådet vil også få listen forelagt.

3)   Forslag fra ECB's Styrelsesråd og Europa-Parlamentets godkendelse

Efter høring af Tilsynsrådet forelægger ECB's Styrelsesråd på grundlag af den liste over indstillede kandidater, som udvælgelsespanelet har udarbejdet sammen med en skriftlig uddybelse af de tilgrundliggende overvejelser, en indstilling til udnævnelse af formanden for Tilsynsrådet til Europa-Parlamentets godkendelse.

4)   EU-Rådets udnævnelse

Efter Europa-Parlamentets godkendelse af indstillingen fra ECB's Styrelsesråd vedtager EU-Rådet en gennemførelsesafgørelse om formandens udnævnelse. Rådet træffer denne afgørelse med kvalificeret flertal, idet der ikke tages hensyn til stemmeafgivelsen fra de medlemmer af Rådet, der ikke er deltagende medlemsstater.

7.   Ansøgningsprocedure

Ansøgerne skal sende deres ansøgninger sammen med et curriculum vitæ (CV) anbefalet eller med kurér senest den 23. juni 2023 (hvor datoen fremgår af poststemplet for anbefalet post eller kurérpost) til følgende adresse:

European Central Bank, President’s office, Sonnemannstraße 20, 60314 Frankfurt, Tyskland.

Med henblik på at tage hensyn til eventuelle forsinkelser i postbesørgelsen skal ansøgninger og CV sendt med anbefalet post eller med kurér som omhandlet ovenfor også sendes i elektronisk form til SBSelection@ecb.europa.eu senest 23. juni 2023.

ECB forbeholder sig ret til at forlænge ansøgningsfristen for dette stillingsopslag ved at offentliggøre en ny ansøgningsfrist.

8.   Erklæring om beskyttelse af personoplysninger

ECB behandler alle personlige oplysninger om ansøgerne i henhold til EU's databeskyttelseslovgivning (2). ECB er udpeget som controller ved behandlingen af personoplysninger i forbindelse med udvælgelsesproceduren på baggrund af dette stillingsopslag. ECB's generaldirektør for HR er ansvarlig for denne behandling. Formålet med databehandlingen er at organisere udvælgelsen og udnævnelsen af formanden for Tilsynsrådet. Alle personoplysninger bliver udelukkende behandlet til dette formål. Modtagerne af ansøgernes personoplysninger er medlemmerne af udvælgelsespanelet, medlemmerne af ECB's Styrelsesråd og medlemmerne af Tilsynsrådet. Personoplysningerne om de indstillede kandidater fremsendes til Europa-Parlamentets og EU-Rådets kompetente komité. ECB videregiver derudover relevante personoplysninger til det eksterne firma, Deloitte Consulting GmbH, München, Tyskland, som udfører en særskilt vurdering af de relevante lederkompetencer, og som er underlagt strenge standarder for fortrolighed og databeskyttelse.

Yderligere oplysninger om, hvordan ECB behandler personoplysninger i forbindelse med ansættelsesproceduren, findes i databeskyttelseserklæringen.

---

(1)  Rådets forordning (EU) nr. 1024/2013 af 15. oktober 2013 om overdragelse af specifikke opgaver til Den Europæiske Centralbank i forbindelse med politikker vedrørende tilsyn med kreditinstitutter (EUT L 287 af 29.10.2013, s. 63).

(2)  Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (EUT L 295 af 21.11.2018, s. 39) og ECB's afgørelse (EU) 2020/655 af 5. maj 2020 om vedtagelse af gennemførelsesbestemmelser vedrørende databeskyttelse i Den Europæiske Centralbank og om ophævelse af afgørelse ECB/2007/1 (ECB/2020/28) (EUT L 152 af 15.5.2020, s. 13).

---